Fabian Rießle

Fabian Rießle (sündinud 18. detsembril 1990 Freiburg im Breisgaus) on Saksamaa kahevõistleja.

2014. aasta taliolümpiamängudel Sotšis võitis ta suure mäe meeskonnavõistlusel hõbemedali. Suure mäe individuaalvõistlusel võitis ta pronksmedali. Normaalmäe individuaalvõistlusel oli ta kaheksas.

2018. aasta taliolümpiamängudel Pyeongchangis võitis ta suure mäe meeskonnavõistlusel kuldmedali. Suure mäe individuaalvõistlusel võitis ta hõbemedali, kaotades kaasmaalasele Johannes Rydzekile 0,4 sekundiga. Normaalmäe individuaalvõistlusel oli ta seitsmes.

Maailmameistrivõistlustelt on ta võitnud neli medalit, millest kolm normaalmäe meeskonnavõistluses. 2019. aasta maailmameistrivõistlustel võitis ta sprindivõistluses koos Eric Frenzeliga kuldmedali. Individuaalaladel on tema parimaks kohaks neljas, mis on saavutatud 2017. aastal normaalmäe võistlusel.

Maailma karikasarjas tegi ta debüüdi 4. jaanuaril 2009 Schonachis. Esimest korda jõudis ta poodiumile 13. jaanuaril 2012 Chaux-Neuve'is, kus oli kolmas. Esimese etapivõidu sai ta 5. detsembril 2015 Lillehammeris. Hooaegadel 2015–2016 ja 2017–2018 on ta MK-sarja üldkarika arvestuses saavutanud kolmanda koha.

 Saavutused 
27px Olümpiamängudel 
 2014  Sotšis
 15px hõbemedal suure mäe meeskonnavõistlusel
 15px pronksmedal suure mäe individuaalvõistlusel
 2018  Pyeongchangis
 15px maailmameister suure mäe meeskonnavõistluses
 15px hõbemedal suure mäe individuaalvõistluses

 Maailmameistrivõistlustel 
 2015  Falunis
  maailmameister normaalmäe meeskonnavõistluses
 2017  Lahtis
  maailmameister normaalmäe meeskonnavõistluses
 2019  Seefeldis
  maailmameister suure mäe sprindivõistluses
  hõbemedal normaalmäe meeskonnavõistluses

 Juunioride maailmameistrivõistlustel 
 2009  Szczyrbskie Jezioros
  pronksmedal sprindivõistlusel
  pronksmedal võistkonnavõistluses
 2010  Hinterzartenis
  maailmameister võistkonnavõistluses

 Maailma karikasarjas 
 Üldkarikas
 3. koht: 2016, 2018

Fabian Rießle on osalenud 139 maailma karikasarja etapil (seisuga 25. veebruar 2019) ja jõudnud poodiumile 45 korral, millest üheksal korral kõige kõrgemale astmele.

 Maailma karikasarja etapivõidud 
Jrk-nrAastaKuupäevKohtRiikAla1.20155. detsember LillehammerHS138/10 km2.201624. jaanuar Chaux-NeuveHS118/10 km3.201621. veebruar LahtiHS130/10 km4.20178. jaanuar LahtiHS130/10 km5.201722. jaanuar Chaux-NeuveHS118/10 km6.201717. detsember RamsauHS96/10 km7.201814. märts TrondheimHS140/10 km8.201817. märts KlingenthalHS140/10 km9.201818. märts KlingenthalHS140/10 km

 Välislingid 
 Fabian Rießle FIS-i lehel

Kategooria:Saksamaa kahevõistlejad
Kategooria:Sündinud 1990